《得报中考功令 其一》
明代·张萱

拙宦应宜早乞身，何因十载狎风尘。閒居已遂陈情疏，吏议唯风避世人。

远岫无心云片片，长林有伴鹿甡甡。莫言积毁堪销骨，自信孤臣是逐臣。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。